Prašna Upanišada
Prašna Upanišada (skr. प्रश्नोपनिषद्‍ = IAST: Praśnopaniṣad) – viena iš vedų kanono brahmaniškųjų komentarų – Upanišadų – dalių. Ši Upanišada priskiriama Atharvavedai ir yra vėliausia iš „pirminių“ Upanišadų. Šioje Upanišadoje pasakojama kaip šeši brahmanai klausinėjo išminčiaus Pipalados apie pasaulio prigimtį (nuo to ir kilęs pavadinimas – praśna reiškia „prašymas, klausimas“). Pipalada pasakoja apie gyvybės sukūrimą, gyvybinį kvėpavimą (praną) bei šio kvėpavimo funkcijas, susijusias su atskirais gamtos reiškiniais, toliau pasakojama apie skirtingą praną būdravimo ir sapno būsenose. Pabaigoje pasakojama apie skiemenį AUM ir žmogų sudarančius dėmenis. Upanišada sudaryta iš 6 dalių („klausimų“).